**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 303-01/23-01/1

URBROJ: 2182-03-02-23-2

Skradin, 10. srpnja 2023.g.

Na temelju članka 35. Zakona o lokalnoj i područnoj (regionalnoj) samoupravi, („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 34. Statuta Grada Skradina („Službeni vjesnik Šibensko-kninske županije“, broj 3/21, 15/22), Gradsko vijeće Grada Skradina, na 16. sjednici, od 10. srpnja 2023. godine, donosi

**ODLUKU**

o pristupanju osnivanju trgovačkog društva Zračna luka Srce Dalmacije - društvo

s ograničenom odgovornošću za usluge u zračnom prometu

**I.**

Prihvaća se prijedlog za pristupanje Grada Skradina osnivanju trgovačkog društva Zračna luka Srce Dalmacije – društvo s ograničenom odgovornošću za usluge u zračnom prometu. Skraćeni naziv tvrtke glasi: „Zračna luka Srce Dalmacije“ d.o.o.

**II.**

Temeljni kapital Društva iznosi 2.500,00 eura (slovima: dvijetisućepetsto eura).

Grad Skradin kao član Društva pojedinačno u temeljnom kapitalu sudjeluje s postotkom (2%) i visinom uloga 50,00 eura (slovima: pedeseteura).

**III.**

Prihvaća se Društveni ugovor o osnivanju trgovačkog društva Zračna luka Srce Dalmacije d.o.o. za usluge u zračnom prometu, u tekstu koji je sastavni dio ove Odluke, uz naknadno određivanje sjedišta Društva.

**IV.**

Ovlašćuje se Gradonačelnik da u skladu sa Zakonom o trgovačkim društvima a u funkciji člana Skupštine Društva poduzme sve potrebne radnje za zaključivanje Društvenog ugovora o osnivanju trgovačkog društva Zračna luka Srce Dalmacije d.o.o. za usluge u zračnom prometu, uključujući usuglašavanje, zaključivanje i potpisivanje Društvenog ugovora.

**V.**

Ova Odluka stupa na snagu prvog dana od dana objave u „Službenom vjesniku Šibensko-kninske županije“.

**GRADSKO VIJEĆE**

**GRADA SKRADINA PREDSJEDNICA**

Nadija Zorica, v.r.